Ing. Dušan Hronský, zástupca petície, Gazdovská 65, 966 22 Lutila

V Lutile 8.11.2017

Obec Lutila

Štefánikova 84

966 22 Lutila

Vec : Stanovisko k návrhu zámennej zmluvy

Vzhľadom k tomu, že sme iniciovali petíciu, ktorej podstatou bolo ochrana biotopov v KÚ Lutila, zasielam Vám nesúhlasné stanovisko k navrhovanej „Zámennej zmluve“ na zámenu pozemkov medzi obcou Lutila a Poľnohospodárskou spoločnosťou a.s.

Navrhnutá zmluva je nevýhodná pre obec a v rozpore so zákonmi z nasledovných dôvodov:

1. Obec dáva do zámeny 10 pozemkov v tesnom susedstve a PHS 27 roztrúsených po celom KÚ.
2. Pozemky obce boli nadobúdané za dlhé desaťročia a sú dedičstvom po predchádzajúcich richtároch, ktorí sa starali o obecné blaho.
3. PHS ponúka na výmenu pozemky roztrieštené po celom KÚ obce Lutila. Sú z hľadiska perspektívneho využitia nezaujímavé, nezlúčitelné.
4. Pozemky obce sú súčasťou nájomnej zmluvy na poľnohospodárske využívanie Poľnohospodárskou spoločnosťou s.r.o. Žiar nad Hronom na dobu 15 rokov. Takže pre poľnohospodárske využitie nie je dôvod zamieňať a meniť vlastníka. Pásť môžu aj za súčasného stavu vlastníctva.
5. PHS deklaruje, že pozemky bude využívať okrem poľnohospodárskej výroby aj na agroturistiku, šport. Rozumiem tomu, že chcú niečo stavať. V tomto prípade je to vec územného plánu a stavebných pozemkov na výstavbu agroturistického alebo športového areálu. Cena stavebného pozemku bude 20-40 EUR/m2. Teda nič nie na zámenu za poľnohospodársku pôdu s cenou 0,07 EUR/m2.
6. **Starosta chce zamieňať pozemky obce za pozemky na ktorých je záložné právo banky.**

Beniak a spol. chce od obce pozemky, ktoré nie sú zaťažené záložným právom a ponúka na výmenu pozemky so záložným právom v prospech Privatbanky Bratislava. Všetky pozemky parc.č. 1281,1282,1319,1320,1334,1352,1353,1420,1421,1698,1699,1720,2021,2022,2027,2200, 2201,2222,2223, 2567,2568,2633,2694,2695,2899,2958,2959,3023,3276,3276,

3298,3621,3648,3664,3697,3698,4058,4059, EKN 1001/22 pol.117/17 sú založené za úver **- Záložná zmluva z 22.5.2017.**

1. V podkladoch – v zámennej zmluve nie je uvedený aktuálny stav pozemkov-druh pozemku.

Vychádza sa z nepravdivých údajov. Pozemky C-KN parc.2202 o výmere 13,4 ha rozdelená na parc.č.2202/3, 4, 5, 6, 7 je stavebný pozemok. Parcela C-KN 2023 a 2025 sú lesy s výmerou po 2ha. V mojom diskusnom príspevku z 14.9.2015 som informoval pánov poslancov Pružinu, Meliška, Víteka, Veľkú, Pittnera, že tam rastie 250 dubov a asi 100 iných rôznych drevín.

1. Nie je stanovená cena pozemku znalcom z príslušného odboru – stavebníctva na parcely z 2202/3,4,5,6,7 a lesného pozemku ./poznamenávam, že za dva roky mala obec napraviť chyby z pozemkových úprav o nesprávnom druhu pozemku/

**Reálny rozdiel v cene pozemkov vo vlastníctve obce Lutila a PHS je 1,5-2,5 mil. EUR. Ak by sa zemenilo doplatok PHS by bol 1,5-2,5 mil EUR.**

.

**Ak bude uzatvorená zámenná zmluva v takej podobe ako je zverejnená, obec príde o veľké peniaze a vystaví sa riziku splácania cudzieho úveru.**

Ing. Dušan Hronský